Kun 50-luvulla aloitimme teologian opiskelut, -
niin Kalevi Lehtisen kanssa meillä oli yksi -
erittäin ihana sanoma Raamatusta, -
jota me paljon viljelimme. Ja se sanoma oli tämä:
"Herran silmät tarkkaavat kaikkea maata, -
että Hän voimakkaasti auttaisi niitä, -
jotka ovat ehyellä sydämellä antautuneet Hänelle."
Eli 2. Aikakirjan 16. Luvun 9. jakeessa sanotaan, -
että Jumala etsimällä etsii, tarkkaamalla tarkkaa, -
voidakseen voimakkaasti auttaa -
ehyellä sydämellä Hänelle antautuneita.
Ja tiedätkö, mikä tässä on erikoista?
Tämä koitui meille, monille meidän kurssilla oleville, -
aivan ihanaksi lohdutukseksi ja rohkaisuksi.
Se heprean sana "Hazaq" merkitsee: olla voimakas -
eli koota voimansa eli vahvistua.
Eli Jumala ottaa kaikki voimavaransa, vahvistumisensa, -
erinomaisuutensa, ihmeellisyytensä meidän puolellemme.
Hän tekee meistä Jumalan valtakunnan työntekijöitä -
antamalla meille nämä mahdollisuudet, -
jotka Jeesuksen ristinkuolema Golgatalla sai aikaan.
Siksi Jumalan silmät tarkkaavat kaikkea maata.
Silmät on kreikan kielellä "prósopo", heprean kielessä "panim".
Silmät merkitsevät, ei vain näitä nenän molemmin puolin olevia silmiä,
mitkä sinä näet minussa, -
vaan silmät merkitsevät koko ihmisen persoonallisuutta, olemusta.
Kun paratiisissa ihminen ensi kerran, -
Jumalan puhaltaessa henkensä ihmiseen, -
maasta muovaamaansa ihmiseen, avasi silmänsä, -
ihminen oli kasvokkain Jumalan kanssa.
Ihminen näki Jumalan kasvoista kasvoihin.
Ja Jumala näki myös ihmisen.
Ja rakas ystävä, siihen sisältyi, siihen näkemiseen -
nämä kasvot, -
jotka merkitsevät ihmisen persoonallisuutta, -
yksilöllisyyttä, ainutlaatuisuutta, ihmeellisyyttä.
Sinä et sen tähden koskaan kykene olemaan maailmassa tarpeeton, -
tai turha tai hyödytön tai arvoton, -
vaan sinä olet ihanalla tavalla ainutlaatuinen -
ja ihmeellinen ja armoitettu, armahdettu ja armoitettu.
Herran silmät kulkevat ympäriinsä, tarkkaavat, etsimällä etsivät -
ihmisiä, jotka ovat ainutlaatuiset.
Voi kuinka valtavan onnellinen Jumala on siitä, -
että Hän saa omistaa sinut -
sydäntään vasten, rintaansa vasten, -
jotta Hänen rakkautensa sydämen lyönnit tulevat Hänen tietoonsa -
ja sinun tietoosi. Jotta sinä tiedät, -
että sinä et ole turha, arvoton, hyödytön, tarpeeton, -
vaan sinä olet ainutlaatuinen ihminen koko maailmassa.
Silloin kun luin biologiaa, kun juoksin Jeesusta pakoon, -
meillä oli tämä tapahtuma, -
että "juoksee sutta pakoon, tulee karhu vastaan" (sananlaskut).
Se merkitsi sitä biologisessa luonnontieteen opiskelussa, -
että meillä oli yksi maailman tunnetuimpia biologian professoreita, -
professori Esko Suomalainen opettamassa.
Hän on jo kuollut, mutta hän on tänäkin päivänä maailmassa -
yksi arvostetuimpia luonnontieteen ja biologian opettajia.
Ja tämä Esko Suomalainen, -
johon tutustuin sen kautta, -
että pakenin Jeesusta ja luin biologiaa.
Tämä Esko Suomalainen sanoi, -
että jos tiedemies ottaa tutkittavakseen -
jonkun yksisoluisen eliön, ameban tai vastaavan, -
voidaan jollain teorialla selvittää sen yksisoluisen ameban synty.
Mutta jos tiedemies ottaa tutkittavakseen -
niin nerokkaan laitteen, kuin ihmisen silmä, -
ei mikään tieteen teoria, sanoi Esko Suomalainen, -
ei Darwinin laki, Mendelin laki, ei mutaatioteoria, -
ei mikään tieteen teoria kykene selvittämään ihmissilmän syntyä.
Se on niin nerokas laite.
Ja samalla tämä professori Esko Suomalainen sanoi, -
että jos tiedemies ottaa koivunlehden pintasolun, -
tuman ja soluliman ja soluseinän ja tutkii sitä, -
hän voi jollain tavalla perehtyä siihen.
Mutta hänen valmistamansa koivunlehden pintasolu, -
laboratoriossa valmistama solu, -
eroaa siitä ulkona puussa olevasta koivunlehden pintasolusta.
Ja se eroaa siitä syystä, sanoi Esko Suomalainen, -
että koivunlehden pintasolu ulkona puussa lisääntyy.
Siihen tulee väliseinä. Siitä tulee 2 solua.
Siitä tulee 4 solua. Siitä tulee 16 solua.
Se lisääntyy. Se jatkaa lisääntymistä; uutta, uutta, uutta.
Siinä on elämä, hän sanoi. Siinä on elämä.
Mutta laboratoriossa tiedemiehen valmistama koivunlehden pintasolu, -
joka on täsmälleen samanlainen, kuin se ulkona ollut solu, niin ei elä.
Jos se preparoidaan, käsitellään, -
niin se säilyy tuhansia vuosia, mutta se ei elä.
Ja nyt on rakas ystävä tämä, -
että elämä on Jumalan yksinoikeus.
Siksi kuolemakin tulee jokaiselle ihmiselle väistämättä vastaan.
Siksi on maailman järkevin keino sanoa:
Rakas Jeesus, ota minut omaksesi -
ja pelasta minut ja anna kaikki syntini anteeksi.
Ottaa se Pietarin helluntaisaarnassa sanoma sana: -
"Joka avuksi huutaa Herran Jeesuksen nimeä, pelastuu".
Tämä on ollut totta ateisteilla, Jumalan kieltäjillä.
Tämä on ollut totta niillä, jotka ovat viimeisillään kuolinvuoteella.
He sanovat: "Jeesus armahda minua."
Niin kuin Orimattilan mies, ateistimies, -
Jumalan kieltäjä ja kristittyjen vainooja sanoi silloin aikanaan, -
kun olin hänen kuolinvuoteensa vieressä.
Hän huusi: "Jeesus! Jeesus! Jeesus!"
Ja kirkkaus tulvi huoneeseen ja kyyneleet valuivat poskille -
ja hän hymyili.
Hän hymyili, kun hänen kauhunsa, jota hän sydämessään koki -
vastustaessaan koko elämällään Jeesusta, -
oli Jeesuksen verellä pyyhitty pois.
Hän tuli onnelliseksi -
ja seuraavana aamuna hän oli Jeesuksen sylissä kotona taivaassa.
Hei rakas ystävä, älä koskaan unohda tätä Pietarin sanaa:
"Joka avuksi huutaa Herran Jeesuksen nimeä, pelastuu."
Ja siksi minä opettamalla opetan itseäni, lapsiani -
- puoliso Maria on jo kotona kirkkaudessa -
huutamaan: "Jeesus!"
Oi Jeesus, oi ihana Jeesus, ota vastaan minut.
Armahda minut ja pelasta minut ja kaikki rakkaani.
Ja joka avuksi huutaa Herran Jeesuksen nimeä, se pelastuu.
Olen saanut nähdä ihmeitä, Jumalan armon ihmeitä, -
kun syntiset pelastuvat, kun sairaat paranevat, -
kun sielunvihollinen menettää otteensa siitä ihmisestä, -
joka huutaa Jeesusta avuksi.
Ja joka saa Jeesukselta ihanan, iankaikkisen elämän lahjaksi, -
armosta, pelkästä armosta.
Älä siksi luovuta.
Olemme maailmassa, synnin, sairauden ja kuoleman maailmassa, -
tekemisissä vaikeiden asioiden kanssa.
On aivan turha väittää, -
että minua ei kiinnosta hengellinen elämä.
Se kiinnostaa sinä päivänä, kun kuolema tulee.
Se kiinnostaa sinä päivänä, kun viimeisen kerran suljet silmäs.
Se kiinnostaa silloin, kun joudut kadotukseen ilman Jeesusta, -
mutta saat mennä taivaaseen Jeesuksen Kristuksen kanssa.
Ja siksi tämä jälkimmäinen -
Jeesuksen seuraamisen armo on kaikkein tärkein.
Voit tukea tätä ohjelmaa -
soittamalla numeroon 0600-10077.
0600-10077.
Kolmas kerta, että menee perille. 0600-10077.
Puhelun hinta on noin 10 euroa.
Ja voit myös tukea -
tätä raamattuopetustehtävää -
suoraan pankkitilille käyttämällä oheista viitenumeroa.
Voi kuinka ihmeellistä, että saamme olla Jumalan valtakunnan työssä -
Jeesuksen Kristuksen armahtamina.
Ja Hänen runsaan siunauksensa, rikkautensa mukaisesti -
ota siunaus vastaan:
Herra siunatkoon sinua ja varjelkoon sinua.
Herra valistakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle ja kaikille rakkaillesi iankaikkisen rauhan.
Isän, Pojan ja Pyhän Hengen nimeen. Aamen.
Tekstitys: Tarja Korkeamäki